วัดหงส์รัตนาราม
วัดหงส์รัตนาราม เป็นวัดโบราณ สร้างสมัยกรุงศรีอยุธยา เดิมชื่อว่า วัดเจ้าสัวหง ตามชื่อ ของเศรษฐีจีนผู้สร้าง สมัยกรุงธนบุรี วัดหงส์รัตนาราม เป็นวัดที่อยู่ในพระบรมราชูปถัมภ์ของสมเด็จพระเจ้าตากสิน มหาราช เมื่อปีพุทธศักราช ๒๓๑๔ โปรดให้บูรณปฏิสังขรณ์ใหม่ ขยายอาณาเขตวัดให้กว้างขึ้น สร้างกุฏิ และเสนาสนะทั้งพระอาราม พระราชทานนามว่า วัดหงส์อาวาสวิหาร สมัยรัชกาลที่ ๑ ได้เปลี่ยนชื่อวัดว่า วัดหงส์อาวาสบวรวิหาร และเปลี่ยนชื่อเป็นวัดหงส์อาวาสวรวิหาร ในสมัยรัชกาลที่ ๒ สมัยรัชกาลที่ ๓ มีการบูรณปฏิสังขรณ์พระอุโบสถ พระวิหาร และเสนาสนะอื่น ๆ ต่อมา รัชกาลที่ ๔ พระราชทานนามว่า วัดหงส์รัตนาราม ใช้มาจนถึงปัจจุบัน สถานะและที่ตั้ง วัดหงส์รัตนาราม เป็นพระอารามหลวงชั้นโท ชนิดราชวิหาร ตั้งอยู่เลขที่ ๑๐๒ แขวงวัดอรุณ เขตบางกอกใหญ่ กรุงเทพมหานคร มีที่ดินตั้งวัด เนื้อที่ ๔๖ ไร่ ๑ งาน ๒๓ ตารางวา ที่มา : วัดหงส์รัตนาราม. (๒๕๕๑). ใน กรมการศาสนา , พระอารามหลวง เล่ม ๑. (หน้า ๑๘๗-๑๘๘). กรมการศาสนา.
มหาวิทยาลัยราชภัฏบ้านสมเด็จเจ้าพระยา. สำนักวิทยบริการและเทคโนโลยีสารสนเทศ
ลิงค์ข้อมูลในระบบ Matrix